  Анжелика Тихонова корреспондент «Удмурт Кенеш» огазеяськонлэн тӧроез Татьяна Ишматова коронавирус инфекци вӧлмонэн валче калыклы вазиськон гожтӥз. Видео огазеяськонлэн «ВКонтакте» мерлыко вотэсысь огиназ поттӥзы. Татьяна Ишматова висён нокинэ уг жаля, со азьын ваньмы - узырез но, куанерез но, лябез но, кужмоез но, егитэз но, пересез но, карын улӥсез но, гуртын улӥсез но - огкадь луиськом шуыса пусйиз. Кӧня асьмеос вазиськылӥм ог-огмылы утиськыны курыса, дорын пукыны курыса, куноосы ветлытэк. Жаляса верано, тросэз пелязы ӧз понэ та куронъёсты. Мынам туж куреме потэ: эшъёсы, уте асьтэдыз, асьме понна котькуд адями дуно, асьмелы тӥ ваньды кулэ шудоесь но, тазаесь но. Со удмурт калыклэн азьлань улонэз но. Гажано эшъёс, уте асьтэдыз, асьтэ анай-атайёстэс, асьтэ пиналъёстэс, кылзӥське ваньзэ, мае верало кивалтӥсьёс, али асьмеос радызъя улыны кулэ Татьяна Ишматова, «Удмурт Кенеш» огазеяськонлэн тӧроезОгазеяськонлэн тӧроез Удмуртиын но элькунмылэсь палэнын улӥсь вань удмуртъёслы тау кариз: ас ужан интыосазы тыршись, дэмланъёсты быдэсъясь, матысь адямиослы юрттыны дась луэмзэс верась адямиослы. Озьы ик со шуге-леке сюрем, асьсэды палэнтэмен шӧдӥсь муртъёслы но вазиськиз. Тодэ, тӥ огнады ӧвӧл шуыса, ми котьку артэ тӥледын. Вань ке кыӵе ке но шугъяськонъёсты, шуг-секытъёсты, вазиське, телефонъёс но, мер вотэсъёс но, ваньмыз усьтэмын Татьяна Ишматова, «Удмурт Кенеш» огазеяськонлэн тӧроезТодэ вайытом, 14-тӥ оштолэзьлы элькунамы коронавирусэн черлам 27 адямиез пусйизы ини, соос пӧлын Глазкарысь нырысетӥез висись.  Тегъёс: Ижкар Удмуртия коронавирус УдмуртКенеш удмуртъёс ТатьянаИшматова  